KIRJALLINEN KYSYMYS E-0664/03 esittäjä(t): Alexandros Alavanos (GUE/NGL) komissiolle. Telelääketieteen käyttö Kreikan syrjäisillä saarilla.



Virallinen lehti nro 011 E , 15/01/2004 s. 0105 - 0106



KIRJALLINEN KYSYMYS E-0664/03 esittäjä(t): Alexandros Alavanos (GUE/NGL) komissiolle (6. maaliskuuta 2003) Aihe: Telelääketieteen käyttö Kreikan syrjäisillä saarilla Viimeisten kahden vuoden aikana maahan on syöksynyt kolme helikopteria, jotka vastasivat potilaiden ilmakuljetuksista Egeanmeren pieniltä saarilta. Onnettomuuksissa on menehtynyt 14 henkilöä. Tämän seurauksena Euroopan komission rahoittama potilaiden ilmakuljetusjärjestelmä on lamaantunut. Tällä hetkellä ainut näillä saarilla vakaasti toimiva osa terveydenhuoltojärjestelmää on telelääketiede, jota Euroopan komissio niinikään on yhteisrahoittanut ja jolla liitetään 40 pientä sairaalaa, terveyskeskusta ja alueellista lääkärin vastaanottoa Attikan läänin Sismanoglion sairaalassa sijaitsevaan ohjelman vertailukeskukseen. Edellä kuvattua taustaa vasten kysyn komissiolta seuraavaa: 1. Vahvistaako komissio, että Kreikan valtio on varannut Sismanoglion sairaalan telelääketieteen yksikköön riittävästi henkilöstöä, jotta verkoston toimintaa kyetään ylläpitämään 24 tuntia vuorokaudessa? 2. Voiko komissio toimittaa tietoja Sismanoglion sairaalan telelääketieteen yksikön tarjoamien palvelujen määrästä? 3. Minkä verran Kreikalle suunnattuun yhteisön toiseen tukikehykseen sisältyvästä telelääketieteen ohjelmasta on myönnetty varoja telelääketieteen kehittämiseen? Mitä ohjelmia varten? Minkä verran Sismanoglion sairaalalle on myönnetty määrärahoja? 4. Sisältyykö yhteisön kolmanteen tukikehykseen vastaavia varoja? Onko kansallisen terveydenhuoltojärjestelmän telelääketieteen verkoston, jonka keskustoimipaikkana on Sismanoglion sairaala, nykyaikaistamiseen ja kehittämiseen varattu määrärahoja? Michel Barnier'n komission puolesta antama vastaus (16. huhtikuuta 2003) Kreikan viranomaisilta saatujen tietojen mukaan Sismanoglion sairaalan etälääketieteen yksikön kapasiteettia toimia vuorokauden ympäri tarkastellaan parhaillaan. Samalla pohditaan sen henkilöstön mahdollista lisäämistä. Kreikan viranomaiset ovat ilmoittaneet komissiolle, että Sismanoglion sairaalan etälääketieteen yksikkö on vuodesta 1992 hoitanut noin 8 000 potilasta, joista 1520 prosenttia oli kiireellisiä tapauksia. Hoitamalla potilaita suoraan pystyttiin välttämään n. 50 prosenttia tällaisissa tapauksissa normaalisti suoritettavista potilaiden siirroista muihin kyseisen alueen tai Ateenan sairaaloihin. Lisäksi etälääketieteellisen verkon kautta on järjestetty koulutusohjelmia, joiden tavoitteena on lisätä terveyspalvelujen saatavuutta vahvistamalla Sismanoglion sairaalan erikoislääkärien avulla paikallisten lääkäreiden ja sairaaloiden henkilökunnan taudinmääritys- ja hoitokapasiteettia. Ainoa etälääketieteeseen liittyvä toimi, johon myönnettiin tukea Kreikan tukikehyksestä kaudella 19941999, oli etälääketieteen tietojärjestelmien kehittämistä koskeva tutkimus. Sen kokonaiskustannukset olivat 62 340 euroa. Kreikan kuluvan kauden (20002006) tukikehyksessä etälääketieteeseen liittyvät toimet voivat saada tukea osana tietoyhteiskuntaa koskevaa toimenpideohjelmaa. Tällaisten toimien suunnittelu ja valmistelu sekä niiden esittäminen kyseisen ohjelman hallintoviranomaiselle (jäsenvaltion nimeämä ja hallinnoima elin) kuuluu kuitenkin kansanterveyden ja hyvinvoinnin ministeriölle. Ministeriö ei ole toistaiseksi esittänyt etälääkintää koskevia ehdotuksia tietoyhteiskunnan toimenpideohjelman hallintoviranomaiselle. Euroopan tutkimuksen ja kehityksen puiteohjelmien osana on rahoitettu useita etälääkintähankkeita, joissa on ollut mukana kreikkalaisia kumppaneita. Näistä ensimmäinen on vuonna 1988 aloitettu hanke Edistynyt tietoliikenne lääketieteen alalla (Advanced Informatics in Medicine, AIM). Arvoisalle parlamentin jäsenelle ja parlamentin sihteeristölle toimitetaan luettelo viidennen puiteohjelman (19982002) osana rahoitetuista etälääketieteen sovelluksia koskevista hankkeista, joissa on mukana kreikkalaisia kumppaneita. Siitä käy ilmi, että komissio on säännöllisesti tukenut telematiikkahankkeita, joihin on osallistunut kreikkalaisia kumppaneita. Kreikkalaisille kumppaneille on näiden hankkeiden osana myönnetty yli 6,4 miljoonaa euroa yhteisön 27 miljoonan euron kokonaistuesta.